Այն ժամանակ, երբ որևէ երկրի գրականությունն ազդում է ընթերցողի աշխարհայացքի ու ընկալման վրա, կարող է դառնալ նաև շարժառիթ` տվյալ երկիր ճամփորդելու համար: Այսօր տուրիզմի ոլորտում առաջացել է նոր ճյուղ, որն անվանում են գրական տուրիզմ և որն օրեցոր ավելի լայն տարածում է գտնում: Սակայն զբոսաշրջության այս տեսակը նորություն չէ: Հին ժամանակներում կային զբոսաշրջիկներ, ովքեր հիմնվելով իրենց մշակութային իմացության վրա և ունենալով ֆինանսական միջոցներ, ճամփորդում էին այն ճանապարհներով, որոնցով անցել էին իրենց դարաշարջանի գրողները որոնք վերջիններիս նկարագրել էին իրենց ստեղծագործորւթյուններում: Սակայն վերջին տարիներին զբոսաշրջության այս տեսակն ավելի շատ է տարածվել: Գրական զբոսաշրջության հիմքում ընկած է գրականության վերաբերյալ տեսարժան վայրեր այցելելու ցանկությունը: